НАРОДНО ЧИТАЛИЩЕ “ХРИСТО СМИРНЕНСКИ-1903” с.АПРИЛОВО

До кмета на община Попово

Копие: Мл.експерт “Култура”

**Отчет за дейността през 2021 година**

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.

В една трудна година, нестабилността в условия на пандемия се отразиха и в дейността на „Христо Смирненски-1903”

Дейността на читалището, в съответствие с чл.4 и чл.5 на читалищен устав е съпричастна с целия обществен и културен живот, който кипи в с.Априлово и общината. Читалище „Христо Смирненски-1903” винаги е било един от партньорите на ръководството на училището в с.Светлен,където учат децата на Априлово.Традиция е заедно да се подготвят и провеждат утвърдените празници и мероприятия.

**А/ Библиотечно дело:**

  Библиотечна и информационна дейност  
Основна цел в библиотечната дейност е привличане на читатели от най- ранна детска възраст.

Читалищната библиотека притежава фонд от 9138тома литература.  
За популяризиране на дейността си читалищната библиотека организира:  
• кътове и витрини- свързани с книгата.  
• Запознаване на учениците с изискванията, условията и начина за ползване на необходимата литература в библиотеката-онлайн урок по темата ;  
  
Бюджетните затруднения наложиха редуциран подход при набавянето на нови заглавия. През 2021г. са получени 32 книги-дарение и бяха закупени още 25 тома литература със средства на читалището. В библиотеката се прави списък на „ЖЕЛАЯ ДА ПРОЧЕТА…” и по него се закупуват новите книги. - Уроци по родолюбие:  
 1. Уреждане и поддържане на библиотеката.

Библиотеката е разположена на втория етаж на сградата .Детски отдел на площ 10кв. м. който се ползва и като кабинет на секретаря, заемна за възрастни на площ 15 кв. м. и читалня, която сега е компютърна зала на площ 25кв. м. Всички са в добро състояние, светли и приветливи.

2. През 2021 г. в библиотеката са регистрирани 74 читатели посетили библиотеката през годината за книги.

3. Набавена литература -57 нови книги

4. През 2021г. имаме 3 броя абонирани периодични издания.

5. Общо посещения в библиотеката 104

6. В библиотека има клуб „ Млад приятел на книгата ”. Поради обявената пандемия ,всички планувани мероприятия бяха проведении през интернет .

Децата се научиха да правят презентации за различните мероприятия.Направени са изложби „Минало незабравимо” и „Детски рисунки”

Приоритет за читалището ни са жителите на селото. Всички мероприятия залегнати в културния календар са насочени към техните желания и интереси. От най малките ни читатели и потребители до най-възрастните жители на селото.

**Б/ Любителско творчество:**

Художествено - творческа дейност на НЧ „Христо Смирненски-1903"   
През изтеклия период читалището продължи работата си в посока привличане на деца и развиване на техните умения и таланти.  
1. ТФ”Усмивка” макар и в намален състав продължава своята творческа работа и децата с интерес разучават танци на народите.   
2. Школа по народни танци за начинаещи е хит сред населението на с.Априлво.През изтеклата година репетициите бяха оскъдни,но хората не губят интерес ,а за да поддържаме това пламъче ние им изпращаме линкове на видео уроци по танци.Малки и големи от 6 до 76 годишна възраст показват голям талант и с интерес разучават все нови и нови хора   
3.Кръжок „Сръчко” продължава своята творческа дейност и радва всички Априловчани с красивите си изложби,които ежемесечно се подреждат във фоайето на читалището.Децата изработват по всеки повод различни рисунки,мартеници и др. и ги оставят в кашон във фоайето на читалището. От тези предмети ежемесечно се подреждат витрини .

4. Кръжок” Имало едно време” започна творческата си дейност през март 2021г. съвместно с пенсионерския клуб в селото. Деца и възрастни проявиха голям интерес към старите занаяти и благодарение на възрастни хора от селото ,младежите се научиха да плетат дамаджани,метли,рогозки и др. Предизвикахме интереса на учениците от с.Светлен ,които с интерес следяха видеозаписите и се опитваха да откраднат с очи занаята от баба Янка,баба Набие и леля Наза.

**В/Работа по културния календар:**

Всички състави ,кръжоци и доброволци към читалището подържаха постоянна интернет връзка с читалището. За съжаление мероприятията бяха отменени,но надеждата и добрия дух ги държеше и всички с нетърпение очакваха ,края на пандемията.Благодарение на новите технологии ,

деца и младежи се научиха да месят вкусни питки и корабийки от леля Наза,да плетат терлици от баба Набие. Да плетат рогозки от баба Янка,да правят туршии от баба Стойна и мн. други. На всички от ръководството ни стана ясно,че хората искат да сме много близко до тях ,не само в сградата на читалището ,но и извън нея.

**Организационна дейност**

Читалищно настоятелство работи усърдно и отговорно за решаването на текущите задачи ,които са стояли на преден план,касаещи художествената дейност,библиотечната ,организационната и финансовата дейност на нашето читалище.За периода са проведени 8 заседания на читалищното настоятелство. Въпросите ,които сме обсъждали, са на теми-организационни за финансовите отчети,относно работата по проекти **,**текущи ,ремонта на читалището и други.

**Предоставяне на компютърни и интернет услуги;**

Компютърната зала има 3 броя компютри и един принтер, които са на разположение за потребители. Предоставяме много разнообразни услуги : помощ на учениците при решаване на домашни за училище, проверка на здравни осигуровки, на електроенергия и вода, попълваме новите автобиографии европейски модел CV на желаещите да започнат работа, даване информация на земеделски производители, създаване на профили на потребители в различни сайтове, копиране и принтиране на документи, изработване на покани, постери, презентации, предоставяне на сайтове за четене на електронни книги, даване на първи стъпки на потребители , които имат желание да работят на компютър, игри и много други.През изтяклата 2021година всички тези услуги се извършваха при строго спазване на противоепидемичните заповеди.

**Партньорства.**

Читалището като институция е в много добри отношения със кметството, пенсионерския клуб, кооперацията и всички частни бизнесмени в селото. Незаменимо ни е партньорството с ОУ”Антон Страшимиров с.Светлен

Помагаме си, партнираме си когато имаме нужда за благото на населението.

**Материална база;**

Сградата в която се помещава читалището ни е на площ 380 кв.м. общинска- дадена ни за ползване, за която читалището полага необходимите нужди за извършване на ремонтни дейности по нея с помощта и на общината. Намира се в центъра на селото двуетажна в добро състояние. На първия етаж е гримьорната и киносалона, който има нужда от ремонт на тавана. На втория етаж е библиотеката: детски отдел, заемна за възрастни и компютърната зала.

**Техническа база;**

Читалището разполага с общо 3броя компютри, 2 броя принтери, 1 мултимедия и озвучителна техника

Днес със своята дейност читалището доказва, че е изградено на принципите на доброволността и демократизма и, че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно- историческото наследство на родния край, занимават се с творчество и ползват различни видове услуги.

**КОИ СА ЦЕЛИТЕ, КОИТО СИ ПОСТАВИ ЧИТАЛИЩНОТО НАСТОЯТЕЛСТВО ПРЕЗ ИЗМИНАЛИЯ ПЕРИОД:**

1. Подобряване на качеството и ефективността на културно -масовата работа във всички степени; 2. Разгръщане на творчеството и иновациите в дейността на щатния персонал и самодейните състави

3. Придобиване на ключови компетентности и умения, отговарящи на динамичния и глобализиран пазар на труда в областта на културата; 4. Равен достъп за изява. 5. Възможности за обучение на всички възрастови групи. В тази връзка читалището е живата връзка на населението и подрастващите с нематериалното културно наследство.През своето 119 годишно съществуване то се утвърди като активен участник в съхранението и популяризирането на българското.

В съвременните условия то продължава да осъществява активен диалог, да участва в процеса на издирването на характерните за нашето населено място.

Едно от хубавите неща, които с все по-голяма сила се развиват , е това ,че в читалището идват все повече млади хора, които се включват в нашите мероприятия.За това спомага и съвместната ни работа с ръководството на училището в с.Светлен.

Отчета за дейността през 2021г. е приет на годишно –отчетно събрание .

с.Априлово

14.03.2022г.

. Изготвил:…………………………….

Л.Мюмюнова

Председател:…………………